हामिद हसन

हमीद हसन (; जन्म 1 जून 1987) अफ़ग़ानिस्तान क्रिकेट टीम के एक खिलाड़ी हैं। हसन दाएं हाथ के तेज गेंदबाज हैं जो अंतरराष्ट्रीय क्रिकेट में अफ़ग़ानिस्तान का प्रतिनिधित्व करते हैं। वह पाकिस्तान में पाकिस्तान कस्टम्स, इंग्लैंड में मेरीलेबोन क्रिकेट क्लब और अफ़ग़ानिस्तान में बैंड-ए-आमिर टाइगर्स में प्रथम श्रेणी क्रिकेट खेल चुके है।

करियर
हामिद हसन को २००९ में आईसीसी विश्व कप क्वालिफायर में अफ़गानिस्तान की टीम में शामिल किया गया था। इस प्रकार उन्होंने अपने अंतरराष्ट्रीय वनडे क्रिकेट करियर की शुरुआत स्कॉटलैंड क्रिकेट टीम के खिलाफ १९ अप्रैल २००९ को की थी। उस मुक़ाबले में उन्होंने ८ ओवर में ३३ रन देकर ३ विकेट लिए थे।

जबकि उन्होंने अपना पहला ट्वेन्टी-२० अंतरराष्ट्रीय मुक़ाबला १ फरवरी २०१० को आयरलैंड के खिलाफ खेला था। अपने पहले टी-२० मैच में ३ ओवर में १४ रन देकर १ विकेट लिया था। हालांकि उन्हें २०१६ के बाद से इस प्रारूप में खेलने का मौका नहीं मिला है। 

उन्हें २०१९ क्रिकेट विश्व कप में अफ़ग़ानिस्तान की टीम में शामिल किया गया।

सन्दर्भ

बाहरी कड़ियाँ
 हामिद हसन की प्रोफाइल ईएसपीएन क्रिकइन्फो पर
 हामिद हसन की प्रोफाइल क्रिकेट आर्काइव पर

श्रेणी:अफगानिस्तान के एक दिवसीय अंतरराष्ट्रीय क्रिकेट खिलाड़ी
श्रेणी:अफगानिस्तान के ट्वेन्टी २० क्रिकेट खिलाड़ी
श्रेणी:1987 में जन्मे लोग
श्रेणी:जीवित लोग
श्रेणी:दाहिने हाथ के गेंदबाज